- రాతః కరెన్సీ చెల్లవన్న వార్తలు అవాస్తవం
- మేము ఎలాంటి ఆదేశాలను జారీ చేయలేదు
- దయచేసి ఃపిచ్చిరాతఃలొద్దు: ఆర్‌బీఐ గవర్నర్‌
ముంబయి: కరెన్సీ నోట్లపై పెన్ను రాతలు గానీ ఇతర గీతలు గానీ ఉంటే అవి వచ్చే జనవరి నుంచి చెల్లబోవంటూ ఇటీవల సోషల్‌ మీడియాలో వస్తున్న వదంతులను ఃభారతీయ రిజర్వు బ్యాంక్‌ః (ఆర్‌బీఐ) కొట్టివేసింది. ఇందుకు సంబంధించి ఆర్‌బీఐ గవర్నర్‌ రఘురామ్‌ రాజన్‌ మంగళవారం ఒక వాయిస్‌ మెసేజ్‌ను విడుదల చేశారు. ఆర్‌బీఐ విడుదల చేసిన నోట్లపై పెన్ను గీతలు, రాతలు ఉంటే చెల్లవంటూ వస్తున్న వార్తల్లో నిజం లేదని తేల్చిచెప్పారు. తాము విడుదల చేసే నోట్లపై ఎలాంటి రాతలు ఉన్నా చెలామణికి చట్టబద్ధంగా అర్హత కలిగినవేనని ఆయన వివరణ ఇచ్చారు. వికారంగా మారిన నోట్లను చెలామణి ప్రక్రియ నుంచి వెనక్కి తీసుకోవాలని గతంలో ఆర్‌బీఐ ఒక విధానాన్ని ఏర్పాటు చేసుకుందని గుర్తు చేశారు. ఇందులో భాగంగా వాటి స్థానంలో శుభ్రమైన కొత్త నోట్లను వ్యవస్థలోకి తీసుకువచ్చినట్లు ఆయన తెలిపారు.. దానర్థం పెన్ను రాతలు, ఛాయ మార్కులు ఉన్న నోట్లు చెల్లవని కాదని ఆయన తెలిపారు. ప్రజలు, వ్యాపారస్తులు, బ్యాంకు సిబ్బంది ఇతర నగదు చెలామణి కార్యక్రమాల్లో పని చేసే సిబ్బంది ఈ విషయాన్ని దృష్టిలో ఉంచుకోవాలని రాజన్‌ కోరారు. ఇలాంటి కల్పిత వార్తలు సరైనవి కావని ఆయన వివరించారు. వచ్చే జనవరి నుంచి రాతలు ఉన్న నోట్లు చెల్లవంటూ ఆర్‌బీఐ ఒక కమ్యూనికేషన్‌ను విడుదల చేసినట్లు వచ్చిన వార్తలనూ రాజన్‌ ఇక్కడ ఖండించారు. శుభ్రమైన కరెన్సీ నోట్ల విధానంలో భాగంగా దయచేసి ఎవ్వరూ నోట్లపై రాతలు రాయ కూడదని ఆయన మరోమారు విజ్ఞప్తి చేశారు. ఇలా చేయడం వల్ల ఆ కరెన్సీ నోట్ల ఆయుర్దాయం తగ్గిపోతుందని ఆయన తెలిపారు.
మీ స్నేహితులకు రికమెండ్ చెయ్యండి